Udover satanisme forekommer fantasytemaer også hyppigt inden for black metal. Viking metal omhandler historier fra før kristendommen overhovedet kom til Skandinavien. Landskab og natur er også populære emner med hyldester af skove og bjerge i stedet for de steder folk bor i dag. De amerikanske forfattere [[H.P. Lovecraft]] og [[Robert E. Howard]] har inspireret et par bands,<ref name="extreme metal" /> mens [[J.R.R. Tolkien]] og hans trilogi ''[[Ringenes Herre]]'' også har inspireret en del grupper, deriblandt [[Gorgoroth]], som tog deres navn efter et område der omtales i bøgerne,<ref name="gorgoroth tartarean desire">{{kilde www| url=http://www.tartareandesire.com/bands/Gorgoroth/723/ | titel=Gorgoroth – Black metal band from Norway |udgivelsesdato=21. marts 2006 | udgiver=Tartarean Desire}}</ref> og [[Burzum]], som betyder "Mørket" på [[Mordor]]s "sorte sprog". I [[Østrig]] skrev pionererne inden for [[symfonisk metal|"epic black metal"]] [[Summoning]] næsten udelukkende tekster om ''Ringenes Herre'', og deres album ''[[Oath Bound]]'' fra 2006 indeholdt sågar en sang, "Mirdautas Vras", der blev sunget på det "sorte sprog". Selv filosoffen [[Friedrich Nietzsche]]s idéer har påvirket visse black metal-bands.<ref name="dark genre">The Dark Genre of Black Metal på http:// death-black-metal.suite101.com/article.cfm/ the_dark_genre_of_black_metal </ref>
Musik